**Այս հոդվածը առաջարկվել է անվանափոխել**  

Վիքիպեդիայի մեկ կամ մի քանի մասնակիցներ առաջարկել են այս հոդվածը անվանափոխել։ (Որպես պատճառ նշվում է հետևյալը. «Հայերեն թարգմանություն»)  
 Ավելի մանրամասն ծանոթանալու համար առաջադրվող պատճառներին, ինչպես նաև ձեր տեսակետը հայտնելու համար, այցելեք **Անվանափոխման առաջադրված հոդվածներ**։ 
  

**Ուշադրություն** նախքան վերոհիշյալ քննարկման էջում համաձայնության գալը, պետք չէ հեռացնել այս կաղապարը։

---

**Հիշեցում**. եթե դուք եք տեղադրել այս կաղապարը, ապա մի մոռացեք անվանափոխման առաջադրված հոդվածանվանումն ավելացնել Անվանափոխման առաջադրված հոդվածներ քննարկման էջում, մեկ կամ երկու տողով նշելով անվանափոխման առաջադրելու ձեր պատճառաբանությունը։


**The End Of The F\*\*\*ing World**, բրիտանական հեռուստասերիալ, համատեղված դրամա և սև հումոր ժանրերով։ Այն նկարահանված է Չարլզ Ֆորսմանի համանուն կոմիքսների հիման վրա։ 2017 թվականի հոկտեմբերի 24֊ին բոլոր ութ սերիաները ցուցադրվել են Channel 4 հեռուստաալիքով։ Այն նաև հասանելի է All 4 ծառայությունում։ Նեթֆլիքս ամերիկյան ընկերությունը 2017 թվականի վերջից սկսել է սերիալի միջազգային տարածումը։

Սյուժե
------

### Առաջին եթերաշրջան

Սյուժեի կենտրոնում են երկու բարդ բնավորությամբ դեռահասներ՝ Ջեյմսը և Ալիսան։ Երկուսն էլ տասնյոթ տարեկան են։ Ջեյմսը, մանուկ հասակում ականատես լինելով մոր ինքնասպանությանը, փակ բնավորություն է ձեռք բերում, իրեն համարում է խելագար և վաղուց երազում է փոքր կենդանիների սպանելուց անցնել մարդ սպանելուն։ Ալիսան քմահաճ խռովարար է, ով իրեն ավելորդ է զգում իր մոր նոր ընտանիքում և փորձում է գտնել իր հորը, ով իրեն տարիներ առաջ լքել է։ Նրանք ծանոթանում են դպրոցում և երկուսով փախչում են` Ջեյմսի հոր մեքենայով։ Ջեյմսն իր հետ դանակ է վերցնում՝ հույս ունենալով հարմար պահի սպանել Ալիսային։

Շուտով մեքենան փչանում է, իսկ դատարկ տան սեփականատերը, որտեղ զույգը բնակություն է հաստատում, պարզվում է, որ սերիական մարդասպան է։ Երբ վերջինս հարձակվում է Ալիսայի վրա, Ջեյմսը նրան դանակով սպանում է։ Նրանք շարունակում են շարժվել այն ուղությամբ, որտեղ ապրում է Ալիսայի հայրը, սակայն հիմա նրանց փնտրում են երկու կին դետեկտիվներ։ Ճանապարհին նրանք ևս մեկ մեքենա են գողանում և տուրուդմփոց ստեղծում բենզալցակայանում, երբ սեփականատերը փորձում էր նրանց ոստիկանություն հանձնել։ Ալիսայի ազդեցության տակ Ջեյմսը աստիճանաբար փոխվում է։ Սերիաներից մեկում, երբ նա նստած է ոստիկանական բաժանմունքում, մտածում է, որ այլևս չի ցանկանում խենթ լինել։ Ջեյմսը սերիաներից մեկում ասել է, որ «Ալիսան ինձ ստիպեց զգալ»։

Երբ Ալիսան գտնում է հորը ծովափնյա տանը, նրանք երկուսն էլ ուրախանում են։ Սակայն շուտով պարզվում է, որ իր հայրը թմրավաճառ է և որ ևս մեկ ընտանիք և փոքր տղայի է միայնակ թողել։ Ջեյմսը հասկանում է, որ բենզալցակայանում կատարվածը նկարահանված է եղել, և որ իրենց շուտով կգտնեն։ Երկուսն էլ որոշում են հեռանալ Ալիսայի հոր նավակով, սակայն չեն հասցնում։ Քննիչներից մեկը նրանց գտնում է ծովափնյա տանը, և քանի որ այդ օրը Ջեյմսի 18-ամյակն է, նա համոզում է նրան, որպեսզի հանձնվի, հակառակ դեպքում իրենց համար ավելի վատ կլինի։ Հասկանալով, որ իրենց վաղ թե ուշ կձերբակալեն՝ Ջեյմսը որոշում է ձևացնել, որ Ալիսային առևանգողն է և ամբողջ մեղքը իր վրա վերցնել։ Նա փախչում է իրեն հետապնդող ոստիկաններից դեպի ծովափ։ Իր վերջին միտքը սա է՝ «Այսօր ես 18 տարեկան եմ, և ինձ թվում է, որ այժմ հասկանում եմ, թե ինչ նշանակություն ունեն մարդիկ միմիյանց համար»։ Դրանից հետո էկրանը սևանում է և կրակոցի ձայն է լսվում։

Դերերում
--------

| Դերասան | Դեր |
| --- | --- |
| Ալեքս Լոուտեր | Ջեյմս |
| Ջեսիկա Բարդեն | Ալիսա |
| Ջեմա Ուիլան | դետեկտիվ Յունիս Նուն |
| Վունմի Մոսակու | դետեկտիվ Թերի Դարագո |
| Սթիվ Օրամ | Ջեյմսի հայր Ֆիլ |
| Քրիստին Բոթոմլի | Ալիսայի մայր Գվեն |
| Նևին Չոուդրի | Ալիսայի խորդ հայր Թոնի |
| Բարրի Ուորդ | Ալիսայի հայր Լեսլի |
| Ջոնաթան Արիս | գրող և սերիական մարդասպան Քլայվ Կոխ |
| Մեթ Քինգ | դետեկտիվ |
| Ալեքս Սոյեր | Թոֆեր |

Եթերաշրջաններ
-------------

| Եթերաշրջան | Սերիաներ | Ցուցադրման պաշտոնական ամսաթիվ |
| --- | --- | --- |
| Եթերաշրջանի
սկիզմ | Եթերաշրջանի
ավարտ |
|  | **1** | 8 | Հոկտեմբերի 24, 2017 |
|  | **2** | 8 | Նոյեմբերի 5, 2019 |

Ազդեցություն մշակույթի վրա
--------------------------

* Հեռուստասերիալը մեծ ազդեցություն է ունեցել և ոգեշնչման աղբյուր է հանդիսացել «The Last of Us Part II» խաղի համար։

Ծանոթագրություններ
------------------

1. ↑
2. ↑  «Режиссер The Last of Us Part 2 рассказал, что его вдохновляет на создание игр с упором на сюжет» (ռուսերեն). Վերցված է 2018 թ․ օգոստոսի 14-ին.
3. ↑  «Блоги / При работе над The Last of Us Part II Нил Дракманн вдохновлялся сериалом от Netflix». *PlayGround.ru* (ռուսերեն). Վերցված է 2018 թ․ օգոստոսի 14-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |